תקנות רישוי עסקים (אזהרת בריאות במכון שיזוף)

{{ח:התחלה}}
{{ח:כותרת|תקנות רישוי עסקים (אזהרת בריאות במכון שיזוף), התשע״ד–2014}}

{{ח:פתיח-התחלה}}
{{ח:תיבה|ק״ת תשע״ד, 1735|תקנות רישוי עסקים (אזהרת בריאות במכון שיזוף)|https://olaw.org.il/takanot/takanot-7419.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק רישוי עסקים#סעיף 10|סעיף 10(א)}} {{ח:חיצוני|חוק רישוי עסקים|לחוק רישוי עסקים, התשכ״ח–1968}}, בהתייעצות עם השר להגנת הסביבה, ובאישור ועדת העבודה הרווחה והבריאות של הכנסת, לפי {{ח:חיצוני|חוק העונשין#סעיף 2|סעיף 21א(א) לחוק־יסוד: הכנסת}} {{ח:חיצוני|חוק העונשין#סעיף 2|וסעיף 2(ב) לחוק העונשין, התשל״ז–1977}}, אני מתקינה תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”המנהל“ – המנהל הכללי של משרד הבריאות או מי שהוא הסמיכו לעניין תקנות אלה;
{{ח:ת|סוג=הגדרה}} ”מיתקן שיזוף“ – מיתקן הפולט קרינה על־סגולה לצורכי שיזוף;
{{ח:ת|סוג=הגדרה}} ”מכון שיזוף“ – עסק טעון רישוי שבו מיתקן שיזוף אחד או יותר, ושאינו מוסד רפואי כהגדרתו {{ח:חיצוני|פקודת בריאות העם#סעיף 24|בסעיף 24 לפקודת בריאות העם, 1940}}.

{{ח:סעיף|2|רישוי מכון שיזוף}}
{{ח:ת}} לא יאושר לאדם רישיון למכון שיזוף, ולא ינהל אדם מכון כאמור או יפעילו, אלא אם כן הוא ממלא אחר הוראות תקנות אלה, להנחת דעתו של המנהל.

{{ח:סעיף|3|שילוט אזהרה ועלון הסבר}}
{{ח:תת|(א)}} בכל חדר במכון שיזוף שבו יש מיתקן שיזוף וכן ליד דלפק שירות לקוחות יותקן, במקום בולט לעין ומואר, שלט בגודל 100×70 סנטימטרים; נוסח השלט, הצבעים ושאר פרטי העיצוב יהיו כמתואר {{ח:פנימי|תוספת 1|בתוספת הראשונה}}.
{{ח:תת|(ב)}} לכל לקוח יינתן, לפני כל טיפול במיתקן שיזוף, עלון ובו דברי הסבר ערוך לפי הנוסח {{ח:פנימי|תוספת 2|שבתוספת השנייה}}; הלקוח יאשר על גבי העלון כי קרא את האמור בו; בעל עסק ישמור על העלונים עם האישורים כאמור לתקופה שלא תפחת מחמש שנים.
{{ח:תת|(ג)}} הכיתוב בשלט ובעלון יהיה באותיות בגודל, בגופן ובצבע בולטים לעין ויהיה ניתן לקריאה בנקל.

{{ח:סעיף|4|הגבלת גיל השימוש במיתקן שיזוף}}
{{ח:ת}} מנהל מכון שיזוף או מפעילו לא יאפשרו את השימוש במיתקן השיזוף למי שטרם מלאו לו 18 שנה.

{{ח:סעיף|5|מגן עיניים}}
{{ח:תת|(א)}} לכל לקוח יינתן, לפני כל טיפול במיתקן שיזוף, מגן עיניים.
{{ח:תת|(ב)}} מגני עיניים ינוקו ויחוטאו אחרי כל שימוש בהם לפי {{ח:פנימי|תוספת 3|התוספת השלישית}}.

{{ח:סעיף|6|תקינות המיתקן}}
{{ח:ת}} במיתקן שיזוף ובהפעלתו יתקיימו דרישות התקן הישראלי 900 חלק 2.27: בטיחות מכשירי חשמל ביתיים ומכשירים דומים: דרישות מיוחדות למכשירים המיועדים לחשיפת עור לקרינה על־סגולה ותת־אדומה מדצמבר 2011, של מכון התקנים הישראלי.

{{ח:סעיף|7|תחילה}}
{{ח:ת}} תחילתן של תקנות אלה 90 ימים מיום פרסומן.

{{ח:קטע2|תוספת 1|תוספת ראשונה}}
{{ח:קטע4||{{ח:הערה|({{ח:פנימי|סעיף 3|תקנה 3(א)}})}}}}

{{ח:סעיף*}}
{{ח:ת}} {{ח:הערה|(השלט הושמט)}}

{{ח:קטע2|תוספת 2|תוספת שנייה}}
{{ח:קטע4||{{ח:הערה|({{ח:פנימי|סעיף 3|תקנה 3(ב)}})}}}}

{{ח:סעיף*}}
{{ח:ת}} דברי ההסבר בעלון לפי {{ח:פנימי|סעיף 3|תקנה 3(ב)}} הם כלהלן:
{{ח:ת}} "משרד הבריאות קובע כי שיזוף בין מקרינת השמש ובין מקרינה של מיתקן שיזוף, טומן בחובו סכנת נזק בריאותי למשתזף.
{{ח:ת}} עמדה זו מבוססת על עדויות מצטברות בספרות הרפואית, שלפיהן קרינה בתחום העל־סגול גורמת לנזקים רבים בעור, הכוללים הזדקנות מוקדמת של העור, הופעת קמטים וכתמים, התפתחות נגעים טרום סרטניים ועלייה בסיכון להתפתחות, בכל גיל, של גידולים ממאירים מסוגים שונים בעור, ובהם מלנומה. הגידולים הללו עלולים לגרום לסבל, לתחלואה ולתמותה. לאחרונה אף הכירה הסוכנות הבין־לאומית לחקר הסרטן בשימוש במיתקני שיזוף כחשיפה הגורמת לסרטן בבני אדם.
{{ח:ת}} השימוש במיתקן שיזוף מגביר את הסיכון לנזקי קרינה בתחום העל־סגול, על אחת כמה וכמה בישראל שטופת השמש. זאת ועוד, ידוע כי הסיכון למשתמש במיתקן שיזוף גדל ככל שמשתזפים יותר. משום כך ממליץ משרד הבריאות לנהוג באופן אחראי בעת חשיפה לקרינת השמש בכלל ובשימוש במיתקני שיזוף בפרט.
{{ח:ת}} השימוש במיתקן שיזוף מסוכן ביותר לעיניים. יש להקפיד על שימוש במגן עיניים. השימוש במיתקן שיזוף אסור לצעירים שגילם פחות מ־18 שנים.
{{ח:ת}} אם מופיעים סיבוכים כלשהם כתוצאה מהשימוש במיתקן שיזוף יש להפסיק להשתזף ולפנות לרופא עור.
{{ח:ת}} השיזוף יכול לפגוע בכל אדם ובכל גיל, ובמיוחד צפויה פגיעה במשתזפים מקרב קבוצות הסיכון.
{{ח:ת}} מומלץ להתייעץ עם רופא לגבי הסיכון בשימוש במיתקן שיזוף כדי לברר את הימצאות הלקוח בקבוצת סיכון, מן המפורטות להלן:
{{ח:תת|(1)}} נשים בהיריון (בכל שלב);
{{ח:תת|(2)}} ריבוי (מעל 50) נקודות חן (שומות);
{{ח:תת|(3)}} היסטוריה אישית של סרטן עור או תופעות טרום־סרטניות;
{{ח:תת|(4)}} היסטוריה של מלנומה בבן משפחה מדרגה ראשונה או שנייה;
{{ח:תת|(5)}} היסטוריה של כוויות שמש מרובות בילדות;
{{ח:תת|(6)}} היסטוריה של טיפול רדיותרפי (קרינתי) או כימותרפיה;
{{ח:תת|(7)}} לבקנות (אלביניזם);
{{ח:תת|(8)}} עור מסוג שנכווה או נשרף בקלות רבה מחשיפה לשמש ואינו משתזף;
{{ח:תת|(9)}} מחלות הקשורות לרגישות לשמש ונטייה לכוויות שמש;
{{ח:תת|(10)}} מחלות עור דלקתיות או פגיעה בשלמות העור (כגון: כווייה, פציעה או חסר עור);
{{ח:תת|(11)}} נטילת תרופות הידועות כגורמות רגישות לשמש או גורמות לפיגמנטציה בחשיפה לשמש, כגון גלולות למניעת היריון;
{{ח:תת|(12)}} שימוש במשחות וקרמים המגבירים את הרגישות לשמש;
{{ח:תת|(13)}} בעיות בריאות כרוניות לא יציבות או מחלות חדות כגון: מחלות עיניים, מחלות לב, יתר לחץ דם, אסטמה או מחלת ריאות אחרת, זיהומים חדים כגון הרפס סימפלקס."

{{ח:קטע2|תוספת 3|תוספת שלישית}}
{{ח:קטע4||{{ח:הערה|({{ח:פנימי|סעיף 5|תקנה 5(ב)}})}}}}

{{ח:סעיף*|1||עוגן=תוספת 3 פרט 1}}
{{ח:ת}} אופן ניקוי וחיטוי מגני עיניים –
{{ח:תת|(א)}} קודם לפעולת חיטוי, מגני עיניים ינוקו באופן יסודי כמפורט להלן:
{{ח:תתת|(1)}} שטיפה במים זורמים;
{{ח:תתת|(2)}} ניקוי בדטרגנט;
{{ח:תתת|(3)}} פעולה מכנית או שפשוף;
{{ח:תתת|(4)}} שטיפה חוזרת במים זורמים;
{{ח:תתת|(5)}} ניגוב או ייבוש אחר;
{{ח:תת|(ב)}} לאחר ניקוי כאמור, מגני עיניים יחוטאו כמפורט להלן:
{{ח:תתת|(1)}} שטיפה במים ודטרגנט או סבון;
{{ח:תתת|(2)}} שטיפה במים זורמים, ניגוב או ייבוש;
{{ח:תתת|(3)}} השריה בחומר חיטוי למשך חצי שעה;
{{ח:תתת|(4)}} שטיפה במים זורמים וייבוש;
{{ח:ת}} לעניין פרט משנה (ב)(3), ”חומר חיטוי“ הוא אחד מאלה:
{{ח:תת|(1)}} תכשיר על בסיס כלור זמין, כמפורט להלן:
{{ח:תתת|(א)}} תמיסה מרוכזת של תת־כלורית הנתרן – בהתאם לתקן ישראלי 261;
{{ח:תתת|(ב)}} כדור המכיל [NA.D.C.C. [Sodium Dichloroisocyanurate, בתנאי שייתן לא פחות מ־300 חלקים למיליון כלור זמין;
{{ח:תת|(2)}} תכשיר אחר שאישר המנהל.

{{ח:חתימות|ט״ז התמוז התשע״ד (14 ביולי 2014)}}
* '''יעל גרמן'''
שרת הבריאות
{{ח:סוגר}}
{{ח:סוף}}
[[קטגוריה:בוט חוקים]]